તો બીજી બાજુ જૂનાગઢ જિલ્લા વાલી મંડળના પ્રમુખ શૈલેષ પારેખે એક અખબારી યાદીમાં સુરતમાં બનેલી ઘટનાને સખત શબ્દોમાં વખોડી કાઢી જવાબદાર લોકો સામે કડક હાથે કાર્યવાહી કરવામાં આવે તેવી માંગ કરી છે સાથોસાથ જૂનાગઢના વાલીઓને એક અપીલ કરી છે કે જૂનાગઢમાં ચાલતી અમુક ખાનગી શાળાઓ તથા ટ્યુશનના હાટડાઓમાં પોતાના ફૂલ સમાન બાળકોને ખોબલે ભરી રુપિયા આપી અભ્યાસ અર્થે મુકતા પહેલા ત્યાંની સેફ્ટી અને વિદ્યાર્થીઓની સગવડતા બાબતે અભ્યાસ કર્યા બાદ જ પોતાના વિદ્યાર્થીઓને જે તે શાળા કે ટ્યુશન ક્લાસીસમાં પ્રવેશ આપવો જોઈએ જેથી કરીને ભવિષ્યમાં કોઈ એવી અઘટિત ઘટના ના ઘટે અને પોતાના સંતાનને કે પોતાના પરિવારને દુઃખદ પ્રસંગનો સામનો કરવો ન પડે, આ ઉપરાંત શૈલેષ પારેખે જૂનાગઢ મનપા ના ફાયર સેફટી સામે પણ આંગળી ચીંધીને એવો આક્ષેપ કર્યો છે કે જૂનાગઢમાં ફાયર ટીમ હંમેશા ઘટના ઘટવાના કલાકો બાદ પહોંચે છે અને જેના કારણે આગમાં મોટી પાયમાલી થવા પામે છે ત્યારે જો જૂનાગઢમાં સુરત જેવી ઘટના ઘટશે તો એક ભયાનક દુખદ બાબત બની શકે તેમ છે ત્યારે જૂનાગઢ મનપા તંત્રએ પણ શાળા તથા ટ્યુશન ક્લાસીસોમાં પૂરતી તપાસ કરાવવી જોઈએ અને જે શાળા કે ટ્યુશન ક્લાસીસમાં સેફ્ટી અંગેની કોઈ વ્યવસ્થા કરવામાં ન આવે તો તે શાળા કે કલાસીસોને બંધ કરવા માટે માત્ર નોટિસ આપી નાટક કરવાના બદલે ખરા અર્થમાં તે શાળા કે ટ્યુશન ક્લાસીસને સિલ મારી દેવા જોઈએ.